Sep 07,2015
షాపో విస్తరణకు రూ.665 కోట్లు
అంకార : ఈకామర్స్‌ దిగ్గజం స్నాప్‌డీల్‌ గ్రూపునకు చెందిన షాపో విస్తరణ కోసం 665 కోట్ల రూపాయల పెట్టు బడును పెడుతుంది. దీని ద్వారా వినియోగదారుల సేవలను విస్తరించాలని కంపెనీ భావిస్తోంది. దీంతో పది లక్షల మంది కస్టమర్లను ఆకట్టుకోగలదని కంపెనీ అంచనా వేస్తోంది. ఈకామర్స్‌ సంస్థలు దృష్టి పెట్టని మధ్య శ్రేణి వ్యాపారంలోకి అడుగుపెట్టాలని స్నాప్‌డీల్‌ భావిస్తోందని స్నాప్‌డీల్‌ సహవ్యవస్థాపకుడు, సిఇఒ కునాల్‌ చెప్పారు. వినియోగదారుడు నుంచి వినియోగదారుకి నేరుగా సేవలు అనే ఉద్దేశంతో షాపో ఆవిర్భవించిందన్నారు. అలిబాబా గ్రూపునకు చెందిన టవోబవోను స్పూర్తిగా తీసుకొని షాపో ప్రారంభించామన్నారు. దీని ప్రకటన ద్వారా ఆదాయాన్ని పొందగలమని ఆశాభావం వ్యక్తం చేశారు. షాపో బ్రాండ్‌ను అభివృద్ధి చేయటానికి వచ్చే రెండేళ్లలో మరిన్ని పెట్టుబడులను పెడుతామని చెప్పారు. వ్యాపారస్తులు, వ్యక్తులు దీని ద్వార లాభపడతారన్నారు. కేకు నుంచి కారు వరకు దీని ద్వార అమ్మవచ్చు, కొనవచ్చని తెలిపారు. కాగా అలిబాబా కంపెనీ స్నాప్‌డీల్‌లో పెట్టుబడులు పెట్టిన సంగతి తెలిసిందే.
మీ స్నేహితులకు రికమెండ్ చెయ్యండి